# Eesti gaasisüsteemi kokkuvõte: aprill 2017

29.05.2017

* Möödunud kuu maagaasi impordimaht suurenes eelneva aasta aprilliga võrreldes 4,93% 456 GWh-ni (43,39 mln m3). Väikseim ööpäevane Eestisse jõudnud maagaasi kogus oli 8,60 ja suurim 18,63 GWh (vastavalt 0,82 ja 1,77 mln m3). Imporditud kogusest moodustas Leedust tarnitud maagaas Eleringi hinnangul 11,00%.
* Eleringi siseriiklik ülekandeteenuse maht kasvas aprillikuude võrdluses 7,06% ja moodustas kokku 457 GWh (43,57 mln m3). Kasvu soodustas mullusest enam kui kahe kraadi võrra jahedam ilm. Ülekandetorustiku mahuvaru vähenes aastases arvestuses 7,79%, olles kuu lõpu seisuga 48 GWh (4,53 mln m3).
* Eesti gaasisüsteemi piiripunktides piiranguid füüsilistele gaasivoogudele aprillis ei rakendatud.
* Gaasi transiiti Kagu-Eesti maagaasitorustikes tänavu aprillis ei esinenud. Aastatagusel perioodil läbis Kagu-Eesti maagasitorustikke transiidigaas suunaga Lätist Venemaale, mille maht moodustas toona kokku 606 GWh (57,52 mln m3).
* Leedu gaasibörsil GET Baltic kujunes keskmiseks gaasihinnaks eelmisel kuul 18,86 EUR/MWh. Soome Kaasupörssil oli keskmine hind 20,63 EUR/MWh.
* Läti Inčukalnsi maa-alusest mahutist pumbati aprillis gaasi välja 1044 GWh ulatuses. Gaasimahuti täituvus oli kuu lõpuks 15,57%.
* Leedu Klaipeda LNG terminalis oli aprillikuu viimasel päeval ca 45 000 m3LNG (normaalrõhul 26,0 mln m3). Aprillikuus tehti terminali üks tarne koguses 138 000 m3LNG. Kokku gasifitseeriti aprillis Leedu gaasivõrku 1412,5 GWh gaasi (temp. 25/0 °C, rõhul 1,01325 baari, kütteväärtusega 11,90 kWh/m3).

|  |  |  |  |  |
| --- | --- | --- | --- | --- |
| **Eesti gaasibilanss** | **apr.2017 (GWh)** | **apr.2016 (GWh)** | **apr.2017 (mln m3)** | **Muutus %** |
| Süsteemi sisse | 456 | 1 040 | 43,39 | -56,16% |
| - transiit | 0 | 606 | 0 | -100,00% |
| - import | 456 | 435 | 43,39 | 4,93% |
| - tootmine Eestis | - | - | - | - |
| Süsteemist välja | 456 | 1 040 | 43,39 | -56,21% |
| - transiit | 0 | 606 | 0 | -100,00% |
| - eksport | - | - | - | - |
| - ülekandeteenus Eesti-siseseks tarbimiseks | 457 | 427 | 43,57 | 7,06% |
| - võrgukadu (sh ehituskulu) | 0,89 | 0,84 | 0,08 | 5,82% |
| - mahuvaru muutus | -2,78 | 6,45 | -0,26 | -143,09% |

|  |  |  |  |
| --- | --- | --- | --- |
| **Bilansigaasi hinnad €/MWh (€/1000m3)** | **Aprill 2017** | **Aprill 2016** | **Muutus %** |
| Müügihind | 18,46 (193,80) | 19,42 (204,50) | -5% |
| Ostuhind | 16,33 (171,50) | 17,59 (185,02) | -7% |

Allikad: Elering, Klaipedos Nafta, Gas Infrastructure Europe

*\* Käesolevat raportit ja selle lisasid ei saa käsitleda juriidilise, finantsalase või muu nõuandena ega ettepanekuna osta või müüa gaasi või finantsinstrumente. Elering ei vastuta kulude või kahjude eest, mis raportis ja selle lisades toodud informatsiooni kasutamisega seoses võivad tekkida.*